stanford-oval/wikipedia huggingface dataset:
11 foot 8 Bridge

| 11 foot 8 Bridge |
| --- | --- |

Raiteita:  1
Siltatyyppi:  teräspalkki
Pituus:  28 m
Alituskorkeus:  3,76 m (12 ft 4 in) m
Koordinaatit:  35.9990744°N, 78.910231°W
Lisää silta-artikkeleitaArkkitehtuurin teemasivulla
11 foot 8 Bridge
11 foot 8 Bridge on ylikulkusilta, joka sijaitsee Yhdysvalloissa Pohjois-Carolinan Durhamissa. Silta on herättänyt huomiota tiedotusvälineissä, koska siltaan törmääminen on yleistä. Kun korkea ajoneuvo, kuten kuorma-auto ja asuntoauto, törmää poikkeuksellisen matalaan ylikulkusiltaan, ilmastointilaite tai ajoneuvon katto vahingoittuu. Törmäyksistä on levinnyt internetiin paljon videoleikkeitä.
Silta valmistui vuonna 1940, ja oli vain 3,56 metriä korkea. Vuonna 2019 sitä korotettiin 8 tuumalla, joka on noin 20 senttimetriä 3,76 metriin. Samalla myös siltaa turvaava I-palkki vaihdettiin. Siltaa ei voi korottaa enempää, koska myös läheistä tasoristeystä olisi nostettava. Myöskään katua ei voi laskea, koska suuri viemäriverkosto kulkee vain 1,2 metriä sen alapuolella.
Lukuisista varoitusmerkeistä ja -laitteista huolimatta siltaan törmäsi kuorma-auto keskimäärin kerran kuukaudessa ennen korotusta; korotuksen jälkeen törmäykset ovat harventuneet. Läheisessä toimistossa työskentelevä Jürgen Henn on asentanut videokameran tallentamaan törmäyksiä. Huhtikuusta 2008 lähtien hän on kuvannut toista sataa törmäystä ja ladannut ne YouTubeen.
Aiheesta muualla

Kuvia tai muita tiedostoja aiheesta 11 foot 8 Bridge Wikimedia Commonsissa
11foot8.com
Mekka

| Mekka (مكّة المكرمة) |
| --- | --- |
 Masjid al-Haram ja Mekan keskus
 Mekka
 Koordinaatit: 21°25′0″N, 39°49′0″E 
Valtio:   Saudi-Arabia
Hallinto:  
 – Pormestari:  Osama Al-Bar
 – Alueen kuvernööri:  Khalid al Faisal
Pinta-ala:  
 – Kokonaispinta-ala:  760 km²
 – Metropolialue:  1 200 km²
Väkiluku (2010):  1 534 731
 – Väestötiheys:  4 200 as./km²
 – Metropolialue:  2 500 000
Aikavyöhyke:  UTC+3
Suuntanumero(t):  +966-2
 
 Mekan kunta 
Infobox OKVirheellinen NIMI-arvo: 
Mekka  (arab. مكة المكرمة‎, Makkah al-Mukkaramah) on kaupunki Hijazin maakunnassa, läntisessä Saudi-Arabiassa. Vuonna 2010 siellä oli 1 534 731 asukasta.
Uskonnollinen merkitys

Mekka on islamin pyhin paikka, sillä uskotaan, että Koraani alkoi siellä laskeutua profeetta Muhammedille 600-luvun alussa. Jokainen muslimi on velvollinen käymään Mekassa pyhiinvaellusmatkalla eli hadžilla, jos hänellä on siihen varaa.
Ainoastaan muslimit voivat päästä Mekkaan. Kaupungin tärkein pyhiinvaelluskohde on Kaaban pyhäkkö ja sen musta kivi, jonka kerrotaan pudonneen taivaasta. Islamin pyhin moskeija Masjid al-Haram sijaitsee Mekassa. Rukoillessaan muslimit kääntävät kasvonsa kohti Mekkaa. Tämä rukoussuunta tunnetaan nimellä qibla.
Talous

Orientalisti William Montgomery Watt katsoi, että Mekka oli syntynyt keitaalle kauppareittien varteen, ja oli aina ollut merkittävä kaupan ja finanssimaailman keskus. Myöhemmät tutkijat ovat kiistäneet väitteen ja osoittaneet, että Mekan sijainti vedettömässä laaksossa ja sivussa ylängöllä kulkevasta luonnollisesta kulkuväylästä ei tehnyt siitä järkevää kohdetta kauppareiteille.
Mekassa on aiemmin ollut jonkun verran teollisuutta, mutta nykyisin Saudi-Arabian muissa osissa pumpattava ja jalostettava öljy hallitsee maan ulkomaankauppaa, ja Mekan merkitys teollisuuskaupunkina on pienentynyt. Vesivarat ovat riittämättömät, ja vettä ja ruokaa tuodaan muualta.
Pyhiinvaelluksiin liittyvät palvelut ovat Mekan tärkein työllistäjä ja tulonlähde. Kaupungissa käy vuosittain yli kaksi miljoonaa pyhiinvaeltajaa.
Mekan suuren moskeijan viereen on rakennettu seitsemän tornitalon rakennuskompleksi, Abraj Al Bait Towers, palvelemaan pyhiinvaeltajia hotelleineen ja kauppakeskuksineen. Sen kellotorni on maailman kolmanneksi korkein rakennus. Kompleksi valmistui lopullisesti vuonna 2012.
Koulutus

Mekassa on yksi yliopisto, Umm Al-Quran yliopisto, joka perustettiin 1949 ja sai yliopistostatuksen 1979.
Liikenne

Mekassa on vain pieni lentokenttä, johon ei ole säännöllistä kansainvälistä reittiliikennettä, joten suurin osa kaupunkiin saapuvista matkaajista kulkee Jeddan lentoaseman (Kuningas Abdilazizin kansainvälinen lentoasema) tai Jeddan sataman kautta. Kaupungin paikallisliikennettä palvelee vuonna 2010 avattu Mekan metro.
Maantiede ja ilmasto

Mekka sijaitsee vuorten keskellä 277 metrin korkeudessa noin 70 km:n päässä Jeddasta. Lämpötilat ovat korkeita läpi vuoden; kylmimpinäkään kuukausina joulu-maaliskuussa lämpötila ei juuri laske alle 20 asteen, ja korkeimmat mitatut lämpötilat heinäkuussa ylittävät 45 astetta. Sateet ajoittuvat marras-tammikuulle. Kun ympäröivillä vuorilla sataa paljon, muuten kuivina olleet vuoristojoet voivat aiheuttaa tulvia kaupunkiin. Viimeisimmät pahat tulvat tapahtuivat toisen maailmansodan aikana; sen jälkeen on rakennettu tulvavalleja. Läheiseltä aavikolta tulee ajoittain hiekkamyrskyjä.
Mekka ja historiantutkimus

Mekka ankkuroituu islaminuskossa profeetta Muhammedin toimintaan 600-luvun alussa, mutta useat arkeologit, historioitsijat ja Mekassa käyneet ovat todenneet, että Mekka ei vastaa varhaisissa islamilaisissa teksteissä annettua islamin Pyhän kaupungin kuvausta. Mekassa ei ole kirjoituksissa mainittuja vuoria, laaksoja, vesiuomia, sisääntuloväyliä tai kasvillisuutta. Mekka sijaitsee Medinasta etelään, vaikka medinalaisten kirjoitetaan lähteneen Pyhän kaupungin vastaiselle sotaretkelleen pohjoista kohti.
1900-luvun merkittävä orientalisti William Montgomery Watt kuvasi Mekkaa pohjoisesta etelään ja idästä länteen kulkevien kauppateiden "luonnolliseksi" risteykseksi . Richard Bulliet on arvostellut tätä näkemystä. Mekka sijaitsee suljetussa laaksossa, johon on erikseen poikettava.  Kaupungin ympäristö oli niin karu, että ilman elintarvikkeiden tuontia väestöä ei voinut olla paljon. Lisäksi ajatus siitä, että se oli "puolivälissä" matkalla Jemenistä Syyriaan ei ota huomioon, että taipaleen kokonaispituus oli kaksi kuukautta tuolloisin välinein.
Vaikka läntiset orientalistit yleensä luottavat keskiajan islamilaiseen tarinaperinteeseen Mekasta, huomattava poikkeus on Patricia Cronen klassinen tutkimus "Meccan Trade and the Rise of Islam" (1987). Cronen mukaan historialliset lähteet eivät tunne Mekkaa, sen pyhäkköä eikä Quraish-heimoa ennen 700-luvun puoliväliä, eikä Mekka liioin esiinny Arabian niemimaan vanhojen pyhiinvaelluskohteiden joukossa, vaikka lähteet luettelevat 16 muuta paikkaa.  Karttoihin Mekka ilmestyy 900-luvulla. Ian D.Morris on osoittanut, että Ptolemaioksen Geografian mainitsemaa "Macorabaa" ei ole voitu varmentaa Mekaksi.
Kaabaa ja Muhammedia koskeva runsas perimätieto on peräisin vasta 800-luvulta, jolloin Ibn Hisham julkaisi profeetan ensimmäisen elämäkerran. Toisaalta tiedetään, että Jerusalem oli arabien pyhin kaupunki  600-luvun lopussa, koska sinne rakennettiin kalifaatin keskuspyhäköksi niin sanottu Kalliomoskeija. Kalifi Harun ar-Rashidin pyhiinvaelluksista Mekkaan on tietoja 700-luvun lopulta alkaen. Seuraava merkki kaupungin aseman noususta ovat siellä 820-luvulla lyödyt kolikot.
Harrastaja-arkeologi Dan Gibson on puolustanut käsitystä, että Mekka nostettiin islamin pyhäksi paikaksi vasta sellaisena toimineen Petran raunioiduttua 700-luvun alussa. Tämä teoria ei ole saanut mainittavaa tukea.
Galleria

Maailman suurin moskeija, Masjid al-Haram.
Jabal al-Nour.
Näkymä Mekkaan Jabal al-Nourilta.
Aiheesta muualla

Wikimedia Commonsissa on kuvia tai muita tiedostoja aiheesta .
Mekka (Arkistoitu – Internet Archive)
Willy Falkman : Kolmantenatoista kristittynä Mekassa, Helsingin Sanomat Viikkoliite, 05.05.1929, nro 18, s. 3, Kansalliskirjaston digitaaliset aineistot
Mekkaan, Kuva, 03.08.1938, nro 16, s. 32, Kansalliskirjaston digitaaliset aineistot
Partio

Brownsean saarella oleva partioliikkeen synnyn muistokivi.
Partio on maailmanlaajuinen nuorisoliike, jonka tavoitteena on kasvattaa lapsista ja nuorista vastuuntuntoisia kansalaisia. Partiolaisia on 224 maassa yhteensä noin 40 miljoonaa. Maailmanjärjestöjä on kaksi: Partioliikkeen Maailmanjärjestö (WOSM, World Organization of the Scout Movement) ja Partiotyttöjen Maailmanliitto (WAGGGS, World Association of Girl Guides and Girl Scouts). Suomalaisten partiolaisten kansallinen järjestö Suomen Partiolaiset ry on yhteisjärjestö, joka on molempien maailmanjärjestöjen jäsen.
Partiolaiset voivat erikoistua omanlaiseensa toimintaan yleisestä partiotoiminnasta, kuten meripartioon tai viestipartioon.
Historia

Partioliikkeen perusti kenraalimajuri Robert Stephenson Smyth Baden-Powell (myöhemmin lordi Baden-Powell of Gilwell, partiolaisten keskuudessa B-P tai BP) Englannissa vuonna 1907. Hän otti paljon vaikutteita Ernest Thompson Setonin "Woodcraft Indians" -nuorisoliikkeestä. Ernest Thompson Seton olikin partioliikkeen johdossa vuoteen 1915, jolloin erosi koko partioliikkeestä. Hän vastusti Baden-Powellin pyrkimystä tehdä partioliikkeestä militaristinen järjestö. Lisäksi hän koki, että Baden-Powell plagioi hänen ideoitaan.
Ensimmäinen partioleiri pidettiin 1907 Brownsean saarella Englannin etelärannikolla. Ensimmäisellä partioleirillä oli 20 poikaa. Lukuisia tyttöjä pyrki mukaan toimintaan, mutta Baden-Powell päätti 1909, ettei heitä otettaisi mukaan. Tämän vuoksi perustettiin vuotta myöhemmin rinnakkainen Girl Guides -liike.
Partio tuli Suomeen partiotoiminnan tultua itsenäistymisen jälkeen uudelleen lailliseksi.  27.–28.5.1917 järjestettiin ensimmäiset valtakunnalliset partiopäivät, joiden aikana perustettiin Suomen Partioliitto - Finlands Scoutförbund. Liiton sisällä toimi kolme itsenäistä partioryhmittymää: Suomalainen ryhmä, Svenska Scoutbrigad ja kaksikielinen Vapaa ryhmä. Suomen Partioliitto - Finlands Scoutförbundin puheenjohtajana toimi koko sen toiminnan ajan Verneri Louhivuori. Liitto hajosi vuoden 1919 lopussa partiolain 10. pykälän aiheuttaman riidan takia. Liiton sisällä toimineet itsenäiset ryhmät perustivat omat liittonsa, nimiltään Suomen Partioliitto, Finlands Svenska Scoutbrigad ja Suomen Vapaa Partioryhmä. Uudet liitot jakautuivat vielä pari vuotta myöhemmin tyttö- ja poikaliittoihin.
Ideologia

Partiotoiminta on kaikille avointa ja puoluepoliittisesti sitoutumatonta. Toiminta nojaa partioaatteeseen, jota kuvaavat muun muassa partiolaisten tunnus "Ole valmis!" sekä seuraavat partioihanteet:
kehittää itseään ihmisenä
kunnioittaa toista ihmistä
tuntea vastuunsa ja tarttua toimeen
rakastaa luontoa ja suojella ympäristöä
olla luotettava
rakentaa ystävyyttä yli rajojen
etsiä elämän totuutta.
Tunnus ja ihanteet ovat kaikille maailman partiolaisille yhteiset, joskin monissa maissa ihanteet tunnetaan partiolakina.
Kirjallisuutta

Marko Paavilainen, Aina valmiina, Partioliike Suomessa 1910–2010, Suomalaisen Kirjallisuuden Seura ; Partio Scout, 2010 ISBN 978-952-222-158-2
Aiheesta muualla

Wikimedia Commonsissa on kuvia tai muita tiedostoja aiheesta .
Suomen Partiolaiset ry
WAGGGS
WOSM
PartioWiki
Finlands Svenska Scouter, FiSSc (Arkistoitu – Internet Archive)
Ylen Elävä arkisto: Partioliike Suomessa
Suomen postilaitos julkaisi vuonna 1957 postimerkin Partioliikkeen 50-vuotisen toiminnan kunniaksi.
Veikkausliigan kausi 2025

| Veikkausliigan kausi 2025 |
| --- | --- |
Joukkueiden määrä:  12
Ajankohta:  5. huhtikuuta – marraskuu 2025
Alempi sarjataso:  Ykkösliigan kausi 2025
  ← 2024 :  2026 → 
Veikkausliigan kausi 2025 on Suomen jalkapallon pääsarjan Veikkausliigan 36. kausi. Kausi alkaa lauantaina 5. huhtikuuta ja päättyy marraskuussa.
Hallitsevana mestarina kauteen lähtee KuPS. Veikkausliigasta putosi kaudella 2024 suoraan EIF ja FC Lahti karsintojen kautta. Liigaan nousivat Ykkösliigan mestari KTP sekä karsintojen kautta noussut FF Jaro.
Sarjajärjestelmä

Veikkausliigan sarjajärjestelmä muuttuu hieman kaudesta 2024. Kausi alkaa kahdentoista joukkueen kaksinkertaisella runkosarjalla, jonka aikana pelataan kaikkiaan 132 ottelua. Runkosarja kestää 5. huhtikuuta pelattavasta avauskierroksesta 31. elokuuta pelattavaan päätöskierrokseen.
Runkosarjan jälkeen joukkueet jaetaan kahteen erilliseen sarjaan. Runkosarjan kuusi parasta joukkuetta jatkavat kaksinkertaiseen mestaruussarjaan ja kuusi huonoimmin sijoittunutta yksinkertaiseen haastajasarjaan. Mestaruus- ja haastajasarjoissa joukkueet jatkavat niillä pistemäärillä, jotka runkosarjan aikana on kerääntynyt. Loppusarjat pelataan syys-marraskuun aikana.
Joukkueet

| Joukkue | Kaupunki | Kotikenttä | Kapasiteetti | Perustettu | Päävalmentaja | Kapteeni |
| --- | --- | --- | --- | --- | --- | --- |
| AC Oulu | Oulu | Raatin Stadion | 4 392 | 2002 |  Mikko Isokangas |  |
| FC Haka | Valkeakoski | Tehtaan kenttä | 3 516 | 1934 |  Andy Smith |  |
| FC Inter | Turku | Veritas Stadion | 9 372 | 1990 |  Vesa Vasara |  |
| FF Jaro | Pietarsaari | Pietarsaaren  Keskuskenttä | 3 000 | 1965 |  Niklas Vidjeskog |  |
| Gnistan | Helsinki | Mustapekka Areena | 1 100 | 1924 |  Jussi Leppälahti |  Jukka Raitala |
| HJK | Helsinki | Bolt Arena | 10 770 | 1907 |  Toni Korkeakunnas |  |
| IFK Mariehamn | Maarianhamina | Wiklöf Holding Arena | 1 635 | 1919 |  Gary Williams |  |
| Ilves | Tampere | Tammelan stadion | 8 000 | 1931 |  Joonas Rantanen |  |
| KTP | Kotka | Arto Tolsa Areena | 4 280 | 1927 |  Jonas Nyholm |  Joona Toivio |
| KuPS | Kuopio | Väre Areena | 4 778 | 1923 |  Jarkko Wiss |  Petteri Pennanen |
| SJK | Seinäjoki | OmaSp Stadion | 5 817 | 2007 |  Stevie Grieve |  |
| VPS | Vaasa | Lemonsoft Stadion | 6 009 | 1924 |  Jussi Nuorela |  |
Sarjataulukko

| Sij>  | Joukkue[ n k ]  | O | V | T | H | TM | PM | ME | P | Karsinta tai putoaminen |
| --- | --- | --- | --- | --- | --- | --- | --- | --- | --- | --- |
| 1 | Oulu | 0 | 0 | 0 | 0 | 0 | 0 | 0 | 0 | Pääsee Mestarien liigan ensimmäiselle karsintakierrokselle. |
| 2 | Haka | 0 | 0 | 0 | 0 | 0 | 0 | 0 | 0 | Pääsee Konferenssiliigan ensimmäiselle karsintakierrokselle. |
| 3 | Inter | 0 | 0 | 0 | 0 | 0 | 0 | 0 | 0 | Pääsee Konferenssiliigan ensimmäiselle karsintakierrokselle. |
| 4 | Jaro | 0 | 0 | 0 | 0 | 0 | 0 | 0 | 0 | Pääsee Konferenssiliigan ensimmäiselle karsintakierrokselle. |
| 5 | Gnistan | 0 | 0 | 0 | 0 | 0 | 0 | 0 | 0 |  |
| 6 | HJK | 0 | 0 | 0 | 0 | 0 | 0 | 0 | 0 |  |

| 7 | IFK Mariehamn | 0 | 0 | 0 | 0 | 0 | 0 | 0 | 0 |  |
| 8 | Ilves | 0 | 0 | 0 | 0 | 0 | 0 | 0 | 0 |  |
| 9 | KTP | 0 | 0 | 0 | 0 | 0 | 0 | 0 | 0 |  |
| 10 | KuPS | 0 | 0 | 0 | 0 | 0 | 0 | 0 | 0 |  |
| 11 | SJK | 0 | 0 | 0 | 0 | 0 | 0 | 0 | 0 | Joutuu putoamiskarsintaan. |
| 12 | VPS | 0 | 0 | 0 | 0 | 0 | 0 | 0 | 0 | Putoaminen Ykkösliigaan. |
↑  Joukkueet pelaavat kahdesti toisiaan vastaan (22 ottelua), jonka jälkeen sarja jakautuu kahteen osaan (6 parasta ja 6 huonointa).
Ottelut > Runkosarja

| Kotona \ Poissa | ACO | HAK | INT | JAR | GNI | HJK | MAR | ILV | KTP | KPS | SJK | VPS |
| --- | --- | --- | --- | --- | --- | --- | --- | --- | --- | --- | --- | --- |
| AC Oulu | — |  31 elo  |  26 huh  |  2 elo  |  10 tou  |  16 kes  |  17 tou  |  18 elo  |  13 hei  |  4 hei  |  31 tou  |  28 kes  |
| Haka |  19 huh  | — |  6 hei  |  2 tou  |  5 huh  |  17 elo  |  12 huh  |  28 kes  |  27 hei  |  16 tou  |  25 elo  |  31 tou  |
| Inter |  8 elo  |  14 kes  | — |  12 hei  |  12 huh  |  3 tou  |  2 hei  |  17 tou  |  19 kes  |  5 huh  |  27 hei  |  31 elo  |
| FF Jaro |  19 kes  |  9 elo  |  1 kes  | — |  24 tou  |  11 tou  |  6 hei  |  19 hei  |  26 huh  |  23 elo  |  18 elo  |  25 hei  |
| Gnistan |  23 elo  |  13 hei  |  27 kes  |  31 elo  | — |  28 hei  |  3 tou  |  1 kes  |  14 kes  |  27 huh  |  16 tou  |  15 elo  |
| HJK |  20 hei  |  28 kes  |  4 elo  |  2 hei  |  22 huh  | — |  24 elo  |  11 elo  |  17 tou  |  31 tou  |  20 tou  |  26 huh  |
| IFK Mariehamn |  26 hei  |  21 hei  |  10 tou  |  5 huh  |  9 elo  |  24 tou  | — |  27 huh  |  16 elo  |  18 kes  |  19 huh  |  14 kes  |
| Ilves |  24 tou  |  9 tou  |  23 elo  |  12 huh  |  4 elo  |  5 huh  |  31 elo  | — |  2 hei  |  21 tou  |  18 kes  |  12 hei  |
| KTP |  2 tou  |  23 tou  |  18 hei  |  28 kes  |  7 hei  |  31 elo  |  31 tou  |  19 huh  | — |  9 elo  |  5 huh  |  11 huh  |
| KuPS |  12 huh  |  2 elo  |  16 elo  |  19 huh  |  1 hei  |  27 kes  |  23 huh  |  14 kes  |  10 tou  | — |  2 tou  |  25 tou  |
| SJK |  23 huh  |  28 huh  |  25 tou  |  14 kes  |  20 hei  |  11 huh  |  28 kes  |  5 hei  |  3 elo  |  31 elo  | — |  12 tou  |
| VPS |  5 huh  |  2 hei  |  19 huh  |  17 tou  |  18 kes  |  5 hei  |  1 elo  |  2 tou  |  22 elo  |  19 hei  |  10 elo  | — |
Ensimmäiset ottelut pelataan 5. huhtikuuta, 2025. Lähde: Veikkausliiga
Värit: sininen = kotivoitto; keltainen = tasapeli; punainen = vierasvoitto.
Aiheesta muualla

Virallinen sivusto
| n k Jalkapallon pääsarjakaudet Suomessa |
| --- | --- |
Suomen-mestaruuskilpailut: 1908 1909 1910 1911 1912 1913 1914a 1915 1916 1917 1918 1919 1920 1921 1922 1923 1924 1925 1926 1927 1928 1929
Mestaruussarja: 1930 1931 1932 1933 1934 1935 1936 1937 1938 1939 1940–41 1941–42b 1942–43c 1943–44 1944–45d 1945e 1945–46 1946–47 1947–48 1948 1949 1950 1951 1952 1953 1954 1955 1956 1957 1958 1959 1960 1961 1962 1963 1964 1965 1966 1967 1968 1969 1970 1971 1972 1973 1974 1975 1976 1977 1978 1979 1980 1981 1982 1983 1984 1985 1986 1987 1988 1989
Veikkausliiga: 1990 1991 1992 1993 1994 1995 1996 1997 1998 1999 2000 2001 2002 2003 2004 2005 2006 2007 2008 2009 2010 2011 2012 2013 2014 2015 2016 2017 2018 2019 2020 2021 2022 2023 2024
a) Suomenmestaruuskilpailua ei pelattu ensimmäisen maailmansodan vuoksi. b) Mestaruussarjaa ei pelattu jatkosodan vuoksi. c) Mestaruussarja korvattiin jatkosodan vuoksi cup-kilpailulla (1942). d) Mestaruussarja korvattiin jatkosodan vuoksi cup-kilpailulla (1945). e) Karsintasarja on laskettu myöhemmin Mestaruussarjan 13. kaudeksi.
Cuandon maakunta

| Cuandon maakunta Província do Cuando |
| --- | --- |
 Koordinaatit: 15.7917°S, 20.3587°E 
Valtio:   Angola
Kunnat:  9 kuntaa: Mavinga, Cuito Cuanavale, Dirico, Rivungo, Luiana, Mucusso, Xipundo, Dima ja Luengue
Perustettu:  2024
Hallinto:  
 – hallinnon tyyppi:  Maakunta
 – hallinnollinen keskus:  Mavinga
 – Kuvernööri:  Lúcio Gonçalves Amaral
Cuandon maakunta (port. Província do Cuando) on Angolan kaakkoisosassa sijaitseva maakunta. Se perustettiin syksyllä 2024 jakamalla tuolloinen Cuando Cubangon maakunta kahdeksi uudeksi maakunnaksi. Itäosa sai nimekseen Cuando ja länsiosasta tuli Cubangon maakunta. Vaikka uudet maakunnat perustettiin loppuvuodesta 2024, aluehallinnon muutoksen täytäntöönpanon odotetaan etenevän vaiheittain vuosina 2025–2027.
Cuando rajoittuu lännessä Angolan Cubangon ja pohjoisessa Moxicon maakuntaan. Idässä naapurina on Sambia ja etelässä Namibia. Maakunta on saanut niemensä Sambesin vesistöön kuuluvasta Cuandojoesta (port. Rio Cuando), joka muodostaa suuren osan maakunnan itärajasta.
Cuandon maakunnan hallintokeskus on Mavingan kunta.  Mavinga sijaitsee linnuntietä 313 kilometriä Cubangon maakuntakeskuksesta Menonguesta itäkaakkoon. Angolan pääkaupunki Luandas sijaitsee 1 094 kilometriä Mavingasta luoteeseen.
Maakunta on jaettu paikallishallintoa varten yhdeksään kuntaan (municípios). Nämä ovat: Mavinga, Cuito Cuanavale, Dirico, Rivungo, Luiana, Mucusso, Xipundo, Dima ja Luengue. maakuntakeskuksen ohalle Angolan sisällissodan ratkaisutaisteluista kuuluisa Cuito Cuanavalen kaupunki on keskeisiä asutuskeskuksia.
Liikenteellisesti Cuandon maakunta on lähinnä harvan ja heikkokuntoisen maantieverkon varassa. Mavingassa on tosin pieni Angolan kansallisiin maakuntalentoasemiin lukeutuva hiekkapintainen Mavingan lentoasema (ICAO: FNMG).  Maakunnan länsiosassa Cuito Cuanavalessa on Cuito Cuanavalen lentoasema (IATA: CTI, ICAO: FNCV). Angolan rautatieverkoston kehittämissuunnitelmissa on esitetty, että naapurimaakunnasta eli Moçâmedesin rautatien pääteasemapaikkakunnalta Menonguesta rakennettaisiin uusi ratayhteys kaakkoon Mavingaan ja edelleen Sambian rajalle.
Cuito Cuanavalen kaupungintalo sisällissodan vuosina (1998).
Ani (laulaja)

| Aniachunamoso Nnebedum> Henkilötiedot |
| --- | --- |
Syntynyt: 19. huhtikuuta 1998 (ikä 26) Helsinki
Kansalaisuus:  suomalainen
Muusikko
Taiteilijanimi:  ANI
Laulukielet:  suomi
Tyylilajit:  R&B
Levy-yhtiöt:  Warner Music Finland
  [ Muokkaa Wikidatassa ] [ ohje ]  
Ani (tyyliteltynä ANI, oikealta nimeltään Aniachunamoso Nnebedum, s. 19. huhtikuuta 1998) on suomalainen muusikko. Hän on kasvanut Itä-Helsingissä monikulttuurisessa perheessä, hänen äitinsä on puoliksi romani ja isä nigerialainen.
Ani on juontanut Summeri-nuortensarjaa.
Ura

Anin suomenkielinen esikoissingle ”Pakkomielle” julkaistiin syyskuussa 2020. Hän voitti samana vuonna YleX:n YleX Läpimurto -kilpailun. Aiemmin hän oli julkaissut englanninkielisen singlen ”Intoxicated”.
Anin läpimurtokappale "Jos puhutaan totta" nousi radioiden ja suoratoistopalveluiden soitetuimpien kappaleiden joukkoon alkuvuodesta 2024. Hän on julkaissut kaksi albumia: Virgin ja Sadekehä. Sadekehä-albumilta julkaistu tangokappale "Syttynyt sammumaan" herätti huomiota erityisesti TikTok-palvelussa.
Diskografia > Albumit

| Nimi | Julkaisutiedot | Lista> Albumilista |
| --- | --- | --- |
| Virgin |  Julkaistu: 25. elokuuta 2023  Formaatti: digitaalinen  Levy-yhtiö: Warner Music Finland | 33 |
| Sadekehä |  Julkaistu: 15. marraskuuta 2024  Formaatti: digitaalinen  Levy-yhtiö: Warner Music Finland / Etenee Records | 8 |
Diskografia > Singlet > Pääartistina

| Nimi> Nimi.Nimi | Vuosi> Vuosi.Vuosi | Listasijoitukset>  FIN.Single- lista | Listasijoitukset>  FIN.Radio- lista | Myynti> Myynti.Myynti |
| --- | --- | --- | --- | --- |
| ”Intoxicated” | 2017 | – | – | – |
| ”Pakkomielle” | 2020 | – | – | – |
| ”Odota” | 2020 | – | – | – |
| ”Mul on kaikki” (feat. william, MELO) | 2021 | – | – | – |
| ”Valosta tehty” | 2021 | – | – | – |
| ”Me ei kuuluta toisillemme” (Evelinan kanssa) | 2021 | 7  | 15  | platinaa |
| ”Tyttö sä oot tähti” | 2021 | – | – | – |
| ”Haiden kaa” | 2021 | – | – | – |
| ”Vegasissa naimisiin” (feat. Nelli Matula) | 2022 | 18  | 52  | – |
| ”Euforia” | 2022 | – | – | – |
| ”Ei sanoja” | 2022 | – | – | – |
| ”Popstar!” | 2023 | – | – | – |
| ”Stresseis” (feat. Bizi) | 2023 | – | – | – |
| ”Diablo” (feat. Pihlaja & whereismike) | 2023 | – | – | – |
| ”Mä en vaan tunne sua enää” | 2023 | – | – | – |
| "Jos puhutaan totta" | 2024 | 2  | 1  | platinaa   |
| "Odota sua" | 2024 | 3  | 59  | – |
| ”Lupaa et sä lähet” (ANI, Viivi) | 2024 | 8 | 27 | – |
| ”Kauniita” (ANI, Kiki) | 2024 | 27 | 12 | – |
| ”Lainasydän” | 2024 | 37 | 30 | – |
| ”Syttynyt sammumaan” | 2024 | 26 | 32 | – |
| "Kirje"  (ANI, Ellinoora) | 2025 | 27  | 29  | – |
Diskografia > Singlet > Vierailevana artistina

| Nimi> Nimi.Nimi | Vuosi> Vuosi.Vuosi | Listasijoitukset>  FIN.Single- lista | Listasijoitukset>  FIN.Radio- lista | Myynti> Myynti.Myynti |
| --- | --- | --- | --- | --- |
| ”Kaukana” (Pikku G, mukana Ani) | 2022 | – | – | – |
| ”Alkuhuuma” (Joe L, mukana Ani) | 2025 | 32 | – | – |
Diskografia > Musiikkivideot

| Nimi | Vuosi | Ohjaaja(t) | Lähde |
| --- | --- | --- | --- |
| ”Haiden kaa” | 2021 | Ani, Rasha Namrood |  |
| ”Valosta tehty” | 2021 | Ani, Rasha Namrood |  |
| ”Me ei kuuluta toisillemme” (Evelinan kanssa) | 2021 | Misael Sine |  |
| ”Vegasissa naimisiin” (mukana Nelli Matula) | 2022 | Jirina |  |
Puistokadun koulu (Savonlinna)

Puistokadun koulu
Puistokadun koulu oli Savonlinnan kaupungin keskustassa nimensä mukaisesti Puistokadulla toiminut koulu. Alkuperäinen koulurakennus valmistui vuonna 1893. Vuonna 1903 koulua laajennettiin, ja vuonna 1926 valmistui arkkitehti Wivi Lönnin suunnittelema kivinen lisärakennus.
Vuonna 1971 Puistokadun koulussa aloitti ensimmäinen peruskoululuokka. Sitä ennen koulussa toimi kansakoulu ja vuodesta 1930 alkaen kansalaiskoulu. Koulun tiloissa toimi  jatkosodan aikana 19. sotasairaala. Puistokadun koulu lakkautettiin vuonna 2001.
Kirsi Honkalampi

| Kirsi Honkalampi> Henkilötiedot |
| --- | --- |
Syntynyt: 1965 (ikä 59–60)
Kansalaisuus:  Suomi
Ammatti:  kliinisen psykologian professori
Koulutus ja ura
Tutkinnot:  Joensuun yliopisto (PsM 1992, PsL 1999, PsT 2001)
Instituutti:  Itä-Suomen yliopisto
Aiheesta muualla
Kotisivu
Kirsi Honkalampi (s. 1965) on Itä-Suomen yliopiston kliinisen psykologian professori.